
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 96  
                                                               din 27 iunie 2024
      privind preluarea unui contract de închiriere

Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 19.419/05.06.2024 şi la Consiliul Local Sighișoara cu nr. 20.676/18.06.2024, de referatul de aprobare, înregistrat cu nr. 19.420/05.06.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighişoara cu nr. 15.884/30.04.2024, formulată de domnul Andrei Adrian - Marin, prin care solicită preluarea contractului de închiriere a terenului situat în Municipiul Sighișoara, str. Gheorghe Lazăr nr. 23, aferent ap. nr. 1, imobil achiziționat de la foștii proprietari ai construcției, Miclea Georgeta, Miclea Giorge - Alin şi Miclea Teodor - Elian, conform contractului de vânzare autentificat de Biroul Individual Notarial – Urian Marcel Cosmin, prin încheierea de autentificare nr. 447/01.03.2023, anexat cererii formulate;
Având în vedere contractul de închiriere nr. 371/2008, așa cum a fost modificat și completat prin actele adiționale nr. 1/28.12.2012, nr. 2/29.12.2017 şi nr. 3/31.01.2023, având ca obiect terenul, în suprafață de 490 mp., situat în Municipiul Sighișoara, str. Gheorghe Lazăr, nr. 23, aferent ap. nr. 1, cu destinația curte și alte terenuri, încheiat între Municipiul Sighișoara, în calitate de proprietar/administrator și doamna Miclea Georgeta, în calitate de chiriaș;
Având în vedere contractul de vânzare autentificat de Biroul Individual Notarial – Urian Marcel Cosmin, prin încheierea de autentificare nr. 447/01.03.2023, în urma căruia dreptul de proprietate asupra apartamentului nr. 1, situat în Sighișoara, str. Gheorghe Lazăr nr. 23, înscris în C.F. nr. 50133-C1-U5 Sighișoara (C.F. vechi: 9813), sub nr. top. 3180/I, s-a transferat de la vânzătorii Miclea Georgeta, Miclea Giorge - Alin şi Miclea Teodor - Elian la cumpărătorii Andrei Adrian - Marin, în cotă de 6/10 şi S.C. Odontotehnica S.R.L. prin administrator Andrei Adrian - Marin, în cotă de 4/10;

Având în vedere extrasul C.F. nr. 50133-C1-U5 Sighișoara (C.F. vechi: 9813), sub nr. top. 3180/I, în care este înscris apartamentul nr. 1, aflat în proprietatea domnului Andrei Adrian - Marin, în cotă de 6/10 şi S.C. Odontotehnica S.R.L., în cotă de 4/10, potrivit căruia cota de teren aferentă apartamentului 1, înscris sub nr. top. 3180/I, este de 490 mp.;

             Având în vedere faptul că, Municipiul Sighișoara ca unitate administrativ - teritorială, deține rangul de posesor al terenului antemenționat, în exercitarea stăpânirii acestuia comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor sale;

Având în vedere că Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acesta fiind stăpânit în materialitatea lui, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighişoara şi este cuprins în listele de inventar ale Municipiului Sighişoara – domeniul privat, având nr. inventar: 52.071;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Ținând cont de prevederile Hotărârii Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că în urma preluării contractului de închiriere se aduc venituri la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 19.421/05.06.2024, prin care se propune preluarea unui contract de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                       H O T Ă R Ă Ş T E:
  Art. 1. (1) Se aprobă preluarea, începând cu data de 01.07.2024, a contractului de închiriere nr.  371/2008, așa cum a fost modificat și completat prin actele adiționale nr. 1/28.12.2012, nr. 2/29.12.2017 şi nr. 3/31.01.2023, având ca obiect terenul, în suprafață de 490 mp., situat în Municipiul Sighișoara, str. Gheorghe Lazăr, nr. 23, cu categoria de folosință teren aferent ap. 1, de către domnul Andrei Adrian - Marin, în cotă de 6/10 şi S.C. Odontotehnica S.R.L. prin administrator Andrei Adrian - Marin, în cotă de 4/10, ca urmare a dobândirii în proprietate a dreptului de proprietate asupra apartamentului nr. 1, situat în Sighișoara, str. Gheorghe Lazăr nr. 23, înscris în C.F. nr. 50133-C1-U5 Sighișoara (C.F. vechi: 9813), sub nr. top. 3180/I, de la actualul chiriaș al terenului, doamna Miclea Georgeta.

 (2) Durata termenului de închiriere rămasă din durata iniţială de 5 (cinci) ani a contractului de închiriere este de 3 (trei) ani şi 6 (şase) luni, respectiv de la data de 01.07.2024 până la data de 31.12.2027, cu posibilități de prelungire, conform contractului.

 (3) Chiria va fi stabilită conform art. 5 alin. (1) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024.
 (4) Valoarea chiriei va fi achitată potrivit prevederilor art. 5 alin. (2) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024 și se va indexa anual cu indicele de inflaţie. Indexarea va opera începând cu anul calendaristic următor anului de încheiere a contractului.
 (5) Restul clauzelor contractuale din contractul de închiriere, așa cum a fost preluat potrivit prevederilor art. 1 alin. (1) din prezenta îşi menţin valabilitatea între Municipiul Sighişoara, pe de o parte și domnul Andrei Adrian - Marin și S.C. Odontotehnica S.R.L. prin administrator Andrei Adrian - Marin, pe de altă parte.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 



PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Arhitectul Șef;

  1 ex. Direcţia Arhitect Șef;

  4 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

15 ex.  

B.A.

